KWM พุ่งแรง 8% โบรกฯมองกำไร Q2 โต ชี้ “ธุรกิจกัญชง” ดันผลงานปีนี้โดดเด่น
KWM พุ่งแรง 8% โบรกฯมองกำไรไตรมาส 2 โตคาดขยายตัว 24% อานิสงส์ราคาเหล็กชะลอตัว อีกทั้งมีอัพไซด์จาก “ธุรกิจกัญชง” หนุนผลงานปีนี้โดดเด่น
6 ส.ค. 2564

ผู้สื่อข่าวรายงานว่าวันนี้ (6 ส.ค. 2564) ราคาหุ้นบริษัท เค. ดับบลิว. เม็ททัล เวิร์ค จำกัด (มหาชน) หรือ KWM ณ เวลา 15.38 น. อยู่ที่ระดับ 5.85 บาท เพิ่มขึ้น 0.45 บาท หรือ 8.33% โดยทำจุดสูงสุดที่ 5.85 บาท และทำจุดต่ำสุดที่ 5.35 บาท ด้วยมูลค่าการซื้อขาย 80.36 ล้านบาท

บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ระบุในบทวิเคราะห์ (6 ส.ค. 2564) โดยแนวโน้มราคาเหล็กชะลอความร้อนแรง ปรับตัวลงในสัปดาห์ที่ผ่านมาในช่วงลดลง 0.50% ถึง 2% เทียบอาทิตย์ต่ออาทิตย์ (ข้อมูลจาก www.steelhome.cn และ สถาบันเหล็ก ณ วันที่ 3 ส.ค.) ซึ่งทางฝ่ายวิจัยมองเป็น sentiment บวกเล็กๆต่อ KWM ที่ต้นทุนผันแปรตามราคาเหล็ก นอกจากนี้ยังถือเป็นหนึ่งในหุ้นที่แนวโน้มกำไรไตรมาส 2/2564 ขยายตัว โดยคาดว่าจะเพิ่มขึ้น 24% แต่ลดลง 16.2% จากไตรมาสก่อนในช่วง Low Season ในขณะที่ทั้งปี 2564 จะขยายตัวเพิ่มขึ้น 25% จากงวดเดียวกันของปีก่อน อีกทั้งมี Upside จากธุรกิจกัญชง ทั้งนี้พร้อมให้แนวรับ 5.50 บาท ส่วนแนวต้านที่ 6.25 – 6.80 บาท
 